Само во Америка - Собирање на се` и сешто
Од забава, потреба или нешто друго – Американците немаат граници на колекционерството
Дури постојат и организации, како Општество за поседување на чепкалки, кое брои 700 членови. Уште многу одамна, луѓето започнале да собираат најразлични предмети, од чиста забава. Пеперутки, копчиња, пивски шишиња, топки жица ... Чадори, кутивчиња од кибрит, модели на мали авиони. Што и да помислите, некои можеби го собира. Не дека ова е одлика само на Америка, милиони имаат афинитет кон овој тренд. Но во Њујорк, постои човек кој фанатично се занимава со овој феномен и себеси се нарекува „Инспектор – колекционер.“ На интернет-страницата токму под ова име, тој објавува фотографии и раскажува приказни за многуте предмети што ги поседува. Менија од кинески ресторани, на пример. Гумени ластичиња, моливи, ножици и капачиња од шишиња. Тоа не е се`. Тој собира лажици, спајалици, мапи, цевки, кеси, разгледници, палки за хокеј, жетони, коцки за јамб, беџови, делови од авионски карти, ножиња за лупење овошје и чепкалки. Дури постојат и организации, како Општество за поседување на чепкалки, кое брои 700 членови. Карактеристично е што ваквите клубови остануваат во контакт, дури се запознаени со здравствената состојба на членовите, што е многу важно, зашто ако некој од нив почине, мора да има начин колекцијата од минијатурни автобуси или правосмукалки да се префрли во други, сигурни раце – за традицијата да продолжи.